Quines entitats apareixen en el text següent?
Violant Cervera i Gòdia (Lleida, 1969) és una política catalana, diputada al Parlament de Catalunya en la desena i onzena legislatures i actual consellera de Drets Socials del Govern de la Generalitat de Catalunya. És llicenciada en filologia hispànica per la Universitat de Lleida i postgraduada en Tecnologies de la informació per a no informàtics i en Gestió de Recursos de la Informació per la Universitat Oberta de Catalunya. Ha treballat com a tècnic superior d'Estudis i Informació de la Diputació de Lleida. Militant de la Joventut Nacionalista de Catalunya i de Convergència Democràtica de Catalunya, n'ha estat consellera nacional i a les eleccions al Parlament Europeu de 2009 fou la candidata número 26 de la llista Coalició per Europa, però no fou escollida. De 2011 a 2012 fou directora general d'Acció Cívica i Comunitària del Departament de Benestar Social i Família de la Generalitat de Catalunya. Fou elegida diputada per Lleida a les eleccions al Parlament de Catalunya de 2012. Ha estat secretària de la Mesa de la Comissió de Polítiques de Joventut i de la Mesa de la Comissió del Síndic de Greuges del Parlament de Catalunya. A les eleccions al Parlament de Catalunya de 2015 formà part de la llista de Junts pel Sí per Lleida en el número 5 i fou escollida novament diputada fins a l'aplicació de l'article 155 el 2017. En el govern de Pere Aragonès fou escollida com a Consellera del Departament de Drets Socials de la Generalitat de Catalunya.
Violant Cervera i Gòdia : polític, Lleida : Entitat_Geopolítica, Parlament de Catalunya : govern, Govern de la Generalitat de Catalunya : govern, Universitat de Lleida : educació, Universitat Oberta de Catalunya : educació, Diputació de Lleida : govern, Joventut Nacionalista de Catalunya : partit_polític, Convergència Democràtica de Catalunya : partit_polític, Coalició per Europa : partit_polític, Acció Cívica i Comunitària : govern, Departament de Benestar Social i Família : govern, Generalitat de Catalunya : govern, Junts pel Sí : partit_polític, Pere Aragonès : polític, Drets Socials : govern, eleccions al Parlament Europeu de 2009 : esdeveniment_polític, eleccions al Parlament de Catalunya de 2012 : esdeveniment_polític, Síndic de Greuges : govern, eleccions al Parlament de Catalunya de 2015 : esdeveniment_polític, Departament de Drets Socials de la Generalitat de Catalunya : govern